cyanic-selkie/wikianc huggingface dataset:
পেরু জাতীয় ফুটবল দল
ইতিহাস
১৯২২ সালে পেরুভীয় ফুটবল ফেডারেশন (এফপিএফ) গঠিত হয়। ১৯২৬ সালে বার্ষিক প্রতিযোগিতাটি পুনরায় শুরু করে। ১৯২৫ সালে এফপিএফ দক্ষিণ আমেরিকান ফুটবল কনফেডারেশনে যুক্ত হয়। প্রয়োজনীয় আর্থিক বরাদ্দ নিয়ে ১৯২৭ সালে পেরুর জাতীয় দল গঠন করা হয়। দলটি ১৯২৭ সালে লিমার পেরু জাতীয় স্টেডিয়ামে প্রথমবারের মতো দক্ষিণ আমেরিকান চ্যাম্পিয়নশিপ প্রতিযোগিতা আয়োজক হিসেবে অংশগ্রহণ করে। প্রথম খেলায় উরুগুয়ের বিপক্ষে ০–৪ গোলে পরাজিত হলেও দ্বিতীয় খেলায় বলিভিয়ার বিপক্ষে ৩–২ গোলে জয়লাভ করে। এরপর ১৯৩০ সালে ফিফা বিশ্বকাপের উদ্বোধনী আসরে অংশ নেয়। কিন্তু, প্রথম পর্বেই তারা বিদায় নেয়।
ফিফা বিশ্বকাপ
পেরু পাঁচবার বিশ্বকাপের চূড়ান্ত পর্বে খেলেছে। ১৯৩০ সালে অনুষ্ঠিত প্রথম বিশ্বকাপে আমন্ত্রিত হয়ে পেরুভীয় দল খেলে। এরপর ১৯৫৮ সাল থেকে প্রত্যেক প্রতিযোগিতায় বাছাইপর্বে অংশগ্রহণ করেছে। ১৯৭০, ১৯৭৮, ১৯৮২ ও ২০১৮ সালে চারবার চূড়ান্ত আসরে খেলে। ১৯৭০ সালের বিশ্বকাপে প্রবর্তিত ফিফা ফেয়ার প্লে ট্রফি জয়ে সক্ষমতা দেখায় পেরু দল। একমাত্র দল হিসেবে তারা কোন হলুদ কিংবা লাল কার্ড পায়নি।
লুইস ডি সুজা ফেরেইরা পেরুর পক্ষে বিশ্বকাপে প্রথম গোল করেন। ১৪ জুলাই ১৯৩০ তারিখে রোমানিয়ার বিপক্ষে তিনি এ গোলটি করেছিলেন। হোসে বেলাস্কেস পেরুর পক্ষে বিশ্বকাপের চূড়ান্ত পর্বে দ্রুততম গোল করেন। ১১ জুন ১৯৭৮ তারিখে ইরানের বিপক্ষে খেলা শুরু হবার দুই মিনিটেই কিক-অফ থেকে গোলটি করেছিলেন। জেফেরসন ফারফান ১৬ গোল করে পেরুর সর্বাধিক ও কনমেবল বিশ্বকাপ বাছাইপর্বে পঞ্চম সর্বাধিক গোলদাতা হয়েছেন। তেওফিলো কিউবিলাস বিশ্বকাপের চূড়ান্ত আসরে ১৩ খেলায় অংশ নিয়ে ১০ গোল করে দলের শীর্ষ গোলদাতা হয়েছেন। ১৯৩০ সালের প্রতিযোগিতা চলাকালে একজন পেরুভীয় খেলোয়াড়কে তাঁর পরিচয়ের বিষয়ে মাঠ থেকে বের করে দেয়া হয়। আক্রমণভাগের খেলোয়াড় সুসা ফেরেইরা ও অন্য উৎসে জানা যায় তিনি মধ্যমাঠের খেলোয়াড় মারিও দে লাস কাসাস। পেরুর রামোন কুইরোগা একমাত্র গোলরক্ষক হিসেবে অপ্রত্যাশিত রেকর্ডের অধিকারী। বিশ্বকাপের চূড়ান্ত আসরে প্রতিপক্ষের মাঠে ফাউল করেন তিনি।
র‌্যাঙ্কিং
ফিফা বিশ্ব র‌্যাঙ্কিংয়ে, ২০১৭ সালের অক্টোবর মাসে প্রকাশিত র‌্যাঙ্কিংয়ে পেরু তাদের ইতিহাসে সর্বোচ্চ অবস্থান (১০ম) অর্জন করে এবং ২০০৯ সালের সেপ্টেম্বর মাসে প্রকাশিত র‌্যাঙ্কিংয়ে তারা ৯১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে পেরুর সর্বোচ্চ অবস্থান হচ্ছে ১০ম (যা তারা ২০১৮ সালে অর্জন করেছিল) এবং সর্বনিম্ন অবস্থান হচ্ছে ৭২। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
ভারতের জনপরিসংখ্যান
ভারতের জনপরিসংখ্যান অত্যন্ত বৈচিত্র্যপূর্ণ। ভারত বিশ্বের দ্বিতীয় সর্বাধিক জনবহুল রাষ্ট্র। ২০১১ সালের জনগণনা তথ্য অনুযায়ী, ভারতের জনসংখ্যা ১২১ কোটিরও বেশি; যা সমগ্র বিশ্বের জনসংখ্যার এক-ষষ্ঠাংশ। বিশ্বের সামগ্রিক জনসংখ্যার ১৭.৫% ভারতের অধিবাসী। মনে করা হচ্ছে, ২০২৫ সালের মধ্যে চীনকে ছাপিয়ে ভারত বিশ্বের সর্বাধিক জনবহুল রাষ্ট্র হয়ে উঠবে এবং ২০৫০ সাল নাগাদ ভারতের জনসংখ্যা ১৬০ কোটি ছাড়িয়ে যাবে। যদিও ভারতের জনসংখ্যা বৃদ্ধির হার ১.৪১%, যা বিশ্বে ৯৩তম। ভারতের বর্তমান জনসংখ্যা ১৪০,৭৫,৬৩,৮৪২।
ভারতের জনসংখ্যার ৫০%-এর বয়স ২৫-এর নিচে এবং ৬৫%-এর বয়স ৩৫-এর নিচে। মনে করা হচ্ছে, ২০২০ সালের মধ্যে ভারতীয়দের গড় বয়স দাঁড়াবে ২৯ বছর (উল্লেখ্য, চীনাদের গড় বয়স হবে ৩৭ ও জাপানিদের ৪৮)। ২০৩০ সাল নাগাদ ভারতের পোষ্য অনুপাত হবে ০.৪-এর সামান্য কিছু বেশি।
ভারতে দুই হাজারেরও বেশি জাতিগোষ্ঠীর বসবাস। বিশ্বের প্রতিটি প্রধান ধর্মাবলম্বী মানুষ ভারতে বাস করেন। মোট চারটি ভাষা পরিবার (ইন্দো-আর্য, দ্রাবিড়, অস্ট্রো-এশিয়াটিক ও টিবেটো-বার্মান ভাষাসমূহ এবং একটি বিচ্ছিন্ন ভাষা (মহারাষ্ট্র রাজ্যের নিহালি ভাষা ) ভারতে প্রচলিত।
সাধারণ পরিসংখ্যান
ভারত বিশ্বের ২.৪% ভূভাগ অধিকার করে রয়েছে। বিশ্বের মোট জনসংখ্যার ১৭.৫% ভারতবাসী। মার্কিন যুক্তরাষ্ট্রকে বাদ দিলে সারা বিশ্বে চাষযোগ্য জমির পরিমাণ ভারতেই সর্বাধিক। অন্যদিকে কানাডা ও মার্কিন যুক্তরাষ্ট্রকে বাদ দিলে ভারতের জলভাগই বিশ্বে রাষ্ট্রগত হিসেবে সর্বাধিক। ভারতের জনসংখ্যার একটি বৃহৎ অংশ গ্রামবাসী। ছোটো ছোটো গ্রামে কৃষিকাজ ও কৃষিসংক্রান্ত কাজেই অধিকাংশ ভারতবাসীর আয়ের সংস্থান হয়। ২০০১ সালের জনগণনা অনুযায়ী, দেশের ৭২.২% মানুষ ৬৩৮,০০০টি গ্রামে এবং অবশিষ্ট ২৭.৮% মানুষ ৫,১০০টিরও বেশি শহর ও ৩৮০টি শহরপুঞ্জ অঞ্চলে বাস করেন।
ধর্মীয় জনপরিসংখ্যান
ভারতের ধর্মীয় চরিত্র এক এক রাজ্যে এক এক রকমের। জম্মু ও কাশ্মীর ও লাক্ষাদ্বীপ মুসলিম-প্রধান; নাগাল্যান্ড, মিজোরাম ও মেঘালয় খ্রিষ্টান-প্রধান; পাঞ্জাব শিখ-প্রধান। তবে উল্লেখ্য বিষয় হল, জনগণনার সময় নিজের ধর্ম উল্লেখ না করার অধিকার ভারতীয়দের রয়েছে।
নিম্নলিখিত সারণিটিতে ২০০১ সালের জনগণনা তথ্য অনুযায়ী ভারতের ধর্মবিশ্বাসগুলির অবস্থা দেখানো হল:
দ্রষ্টব্য: সারণি থেকে মণিপুর রাজ্যের সেনাপতি জেলার মাও-মারাম, পাওমাতা ও পুরুল মহকুমা বাদ পড়েছে।
* এই তথ্য আনুমানিক নয় (অসম ও ভারত-শাসিত কাশ্মীর এখান থেকে বাদ পড়েনি); ১৯৮১ সালের জনগণনা অসমে ও ১৯৯১ সালের জনগণনা জম্মু ও কাশ্মীরে হয়নি।
মুহাম্মদ ইবনে হাসান শাইবানী
থাম্ব|ইসলামি রীতিতে কারো ছবি প্রকাশ করার চেয়ে ক্যালিগ্রাফির মাধ্যমে তার প্রকাশ করাটাই শ্রেয়। এই প্রবন্ধটি যাকে নিয়ে সম্পাদিত তার নাম ঠিক মাঝখানে উল্লেখ করা আছে এবং  তিনি যে ইমাম আবু হানিফার প্রিয় ছিলেন সেই কথাও উল্ল্যেখ করা আছে এই ক্যালিগ্রাফিতে ইমাম মুহাম্মদ বিন হাসান শায়বানীর পুরো নাম আবু আবদুল্লাহ মুহাম্মদ ইবনে হাসান ইবনে ফারকাদ শায়বানী। ইমাম আবু হানিফার শিষ্য ও উপদেষ্টা ছিলেন। ইমাম আবু ইউসুফের পরে তিনিই ছিলেন একজন যোগ্য শিষ্য। শিক্ষকের কাজ ও মতামতগুলো লিপিবদ্ধ ও সম্পাদনার কাজে নিয়োজিত ছিলেন। হানাফি ফকীহদের মধ্যে তিনি ছিলেন প্রথম পর্যায়ের ইমাম। তিনি ইমাম মুহাম্মদ হিসাবে পরিচিত।
বংশতালিকা
মুহাম্মদ ইবনে হাসান ইবনে আবদুল্লাহ ত্বাউস ইবনে হরমুজ মালিক ইবনে শাইবান।
শাইবানীর সাথে সম্বন্ধ
শাইবান সম্পর্কে বিভিন্ন মতামত রয়েছে। কেউ কেউ বলেন, এটি জাতির সাথে সম্পর্কিত এবং কিছু গবেষকের নিকট তার বাবার সাথে সম্বন্ধ করে শায়বান রাখা হয়েছে কারণ তাঁর পিতা বনী শাইবানের দাস ছিলেন।
জন্ম
প্রকৃতপক্ষে তাঁর গ্রাম হলো হারাসতা যা দামেস্কের নিকট অবস্থিত। তাঁর জন্ম ওয়াসেত, ইরাকে এবং অধিকাংশ জীবন কুফায় অতিবাহিত করেছেন।
জন্ম সন
তাঁর জন্মসাল ১৩২ হিজরী বা ১৩৫ হিজরী মুতাবেক ৭৪৯/৭৫০ খ্রীস্টাব্দ।
শিক্ষক
তিনি ইমাম আবু হানিফা নোমান ইবনে সাবিতের শিষ্য ছিলেন। মৃত্যুর পরে তিনি ইমাম আবু ইউসুফের কাছ থেকে শিক্ষা গ্রহণ করেছেন। ইমাম মালেকের দরসেও অংশ নেন। অন্যান্য শিক্ষকদের মধ্যে রয়েছে মাসআর ইবনে কুদাম, সুফিয়ান সাওরী, ওমর বিন ফিদা এবং মালিক বিন মুঘল ।
রচনাবলী
তাঁর অনেক রচনা আইনশাস্ত্র ও আইনশাস্ত্রের ভিত্তির উপর রচিত।
মৃত্যু
১৮৯ হিজরী মুতাবেক ৮০৫ খ্রীস্টাব্দে ৫৮ বছর বয়সে রায় নুবিয়া নামক স্থানে ইনতিকাল করেন।
মুলতান আন্তর্জাতিক বিমানবন্দর
মুলতান আন্তর্জাতিক বিমানবন্দর  পাকিস্তানের পাঞ্জাব প্রদেশের মুলতান শহরে অবস্থিত। এই বিমানবন্দরটি প্রধানত মুলতান শহরের বিমান পরিসেবা প্রদান করে। এছাড়া এটি মুলতান শহরের পার্শ্ববর্তী এলাকার বিমান পরিসেবা প্রদান করে থাকে।
অবস্থান
বিমানবন্দরটি মুলতান শহর থেকে ৪ কিলোমিটার পশ্চিমে অবস্থিত। এটি সমুদ্র সমতল থেকে উচ্চতায় অবস্থিত। বিমানবন্দরটি ৩০.১২ উত্তর ও ৭১.২৫ পূর্ব দিকে অবস্থিত।
ইতিহাস
বিমানবন্দরটি ১৯১৯ সালে ব্রিটিশ ভারতে রয়ার এয়ার ফোর্স এর অধিনে চালু হয়। এর পর ১৯৩৪ সালে এম্পিরিয়ার এয়ার এখানে বিমান উরায়। ১৯৩৮ সাল থেকে এই বিমানবন্দরে বিমান চলাচল নতিভূক্ত হয়। এর পর পাকিস্তান ব্রিটিশ শাসন থেকে মুক্ত হয়। এর পর এয়ার পাকিস্তান এই বিমান বন্দর থেকে বিমান পরিসেবা প্রদান করতে থাকে । ১৯৫৭ সাল থেকে বিমানবন্দরটিতে দেশের পতাকা বাহী পাকিস্তান ইন্টারন্যাশনাল এয়ারলাইন্স বিমান পরিসেবা প্রদান করতে থাকে। ১৯৬৩ সালে পাকিস্তান ইন্টারন্রাশনাল এয়ারলাইন্স বিমানবন্দরটি থেকে ডোগলাস-ডিসি-৬৩ বিমান পরিচালনা করতে থাকে। এর পর ১৯৭১ সালে বিমানবন্দরটিতে নতুন এয়ার ট্রাফিকন্ট্রোলার ও টার্মিনাস নির্মাণ করা হয়। এছাড়া রানওয়ের দৈর্ঘ্য বাড়িয়ে ২৭৪৩ মিটার করা হয়। ফলে বিমান বন্দরটি বোরিং বিমান চলাচলের উপযুক্ত হয়। এর পর আবার রানওয়ের দৈর্ঘ্য বাড়ানো হয়। এর ফলে ১৯৮০-১৯৮৮ সাল পর্যন্ত এই এই বিমান বন্দরে এয়ার বাস এ৩০০ চলাচলের উপযুক্ত হয়। এর পর ১৯৯৯ সালে পাকিস্তান ইন্টারন্যকশননাল এয়ারলাইন্স ও এয়রো এশিয়া বিমানবন্দরটি থেকে আন্তর্জাতিক বিমান পরিচালনা করতে থাকে। ২০১০ সালে বিমানবন্দরটি থেকে হজের বিমান চালানো হয়। ২০১১ সাল থেকে মক্কা ও মদিনার বিমান পরিবহন চালু হয়। ২০১৩ সালে দুবাই ফ্লাইং মুলতানা আন্তর্জাতিক বিমানবন্দর থেকে দুবাই বিমান পরিচালনা করতে থাকে।
বিমান পরিবহন
বিমানবন্দরটি থেকে সবচেয়ে বেশি বিমান পরিচালনা করে পাকিস্তান ইন্টারন্যাশনাল এয়ারলাইন্স।টি মুলতানা বিমানবন্দর থেকে দেশের মধ্যে করাচি,লাহোর,কুয়েটা মত বিমানবন্দরে বিমান পরিচালনা করে।এছাড়া এখান থেকে ওমান এয়ার মাস্কট বিমানবন্দর এয়ারবুল করাচি বিমানবন্দরে,ফ্লাইদুবাই দুবাই ইন্টারন্যাশনাল বিমানবন্দরে বিমান পরিচালনা করে।এছাড়াও কয়েকটি ছোট বিমান পরিবহন সংস্থা দেশের বিভিন্ন বিমান বন্দরে সঙ্গে মুলতান বিনবন্দরে বিমান পরিচালনা করে।শাহেন এয়ার মদিনা,দুবাই,করাচি, রিয়াদ, শারজা প্রভৃতি বিাানবন্দরে বিমান পরিচালনা করে।টাবন এয়ার বিমানবন্দরটি থেকে মাশহাদ বিমানবন্দরে বিমান পরিচালনা করে।২০১৫-২০১৬ সালে বিমান বন্দরটি থেকে ৯,০৪,২৯৫ জন যাত্রী ও ৮ হাজারের বেশি বিমান চলাচল করেছে।বিমনবন্দরটি থেকে প্রতি বছর যাত্রী চলাচল ও বিমান চলাচল বৃদ্বি পাচ্ছে।
ভাস্কর পণ্ডিত
ভাস্কর রাম কোলহাটকর পণ্ডিত (?–৩১ মার্চ ১৭৪৪), সংক্ষেপে ভাস্কর পণ্ডিত, মারাঠা সাম্রাজ্যের অন্তর্গত নাগপুর রাজ্যের মহারাজা রঘুজী ভোঁসলের প্রধানমন্ত্রী ছিলেন। তিনি মারাঠাদের বাংলা অভিযানে সক্রিয়ভাবে অংশ নেন।
বর্গী নেতৃত্ব
ভাস্কর ছিলেন রনকুশলী বর্গী নেতা। বর্গীরা বাংলায় লুঠতরাজের জন্যে এসেছিল। ১৭৪২ সালের এপ্রিল মাসে তার পরিচালনায় একটি মারাঠা বাহিনী নাগপুর থেকে অগ্রসর হয়ে বর্ধমান আক্রমণ করে। এই আক্রমণের খবর পেয়ে ১৫ এপ্রিল নবাব আলীবর্দী খান কটক থেকে বর্ধমান উপস্থিত আসেন। ভাস্কর পণ্ডিতের নেতৃত্বে মারাঠা বাহিনী তার রসদ সরবরাহ ব্যবস্থা বিচ্ছিন্ন করে দেয় ও বর্ধমানের আশে পাশে ব্যপক লুণ্ঠন চালায়। এর কয়েকদিন পর গোলন্দাজ বাহিনীর সাহায্যর আলীবর্দী বাহিনী মারাঠা সৈন্যদের বেষ্টনী ভেদ করেন এবং কাটোয়া চলে যান। কাটোয়া অবস্থানকালে ভাস্কর পণ্ডিতের বাহিনী মুর্শিদাবাদ আক্রমণ করে ও অঢেল সম্পদ লুঠ করে। ভাস্করের বাহিনী নির্মমভাবে গ্রামগুলিতে হত্যালীলা চালায়। রাজধানী রক্ষার জন্য আলীবর্দী ৭ মে মুর্শিদাবাদে উপস্থিত হলে চতুর ভাস্কর তার বাহিনী নিয়ে কাটোয়া পালিয়ে যান। ১৭৪২ সালের ২৭ সেপ্টেম্বর আলিবর্দী আচমকা রাত্রে ভাস্কর পণ্ডিতের শিবির আক্রমণ করে ছত্রভঙ্গ করে দেন। তারা পালিয়ে যেতে বাধ্য হলেও মেদিনীপুরের দিকে অগ্রসর হয়ার সময় আবার লুঠপাঠ চালায়। নবাববাহিনী তাদের পিছু ধাওয়া করে চিল্কা হ্রদের ওপারে বিতাড়িত করে। কিন্তু ১৭৪৪ সালের মার্চের আবার ভাস্কর পণ্ডিত কর্তৃক উড়িষ্যা ও মেদিনীপুরের দিক হতে বাংলা আক্রান্ত হয়। ক্রমাগত আক্রমণ ও লুঠতরাজের ফলে বাংলা শ্মশানে পরিনত হচ্ছিল। মারাঠা সেনাপতিদের ভর্তুকি প্রদান করতে গিয়ে মুর্শিদাবাদ রাজকোষে টান পড়ে। শেষে নবাব গুপ্তহত্যার মাধ্যমে ভাস্কর পণ্ডিতকে সরিয়ে দেওয়ার সিদ্ধান্ত নেন।
মৃত্যু
১৭৪৪ সালের ৩১ মার্চ বাংলার নবাব আলীবর্দী খানের সঙ্গে সন্ধি স্বাক্ষরের আলোচনাকালে তিনি এবং তার সৈন্যবাহিনীর ২১ জন সৈন্যাধ্যক্ষ আলীবর্দীর ষড়যন্ত্রে নিহত হন। বহরমপুরের মনকরার পাশে ভাগীরথী নদীর পরিত্যক্ত জলাশয়ে তাদের মৃতদেহ ফেলে দেওয়া হয়। বর্তমান সেটি একটা বিলে পরিনত হয়েছে। ভাস্করদহ বিল নামে পরিচিত।
১৯৭১ ঢাকা বিশ্ববিদ্যালয় গণহত্যা
thumb|330px| 'শহীদদের স্মরণে ঢাকা বিশ্ববিদ্যালয়ে তৈরি স্মৃতিসৌধ' ঢাকা বিশ্ববিদ্যালয় বাংলাদেশের মহান মুক্তিসংগ্রামের প্রাণকেন্দ্র হিসেবে পরিগণিত হয়ে থাকে। ভাষা আন্দোলন থেকে শুরু করে পরবর্তীকালীন সকল আন্দোলনের সূতিকাগার হিসেবে ঢাকা বিশ্ববিদ্যালয় একটি গুরুত্বপূর্ণ ভূমিকা পালন করে। ১৯৭১ সালের মার্চ মাসে তদানীন্তন পাকিস্তান সামরিক বাহিনী প্রধান ইয়াহিয়া খান এবং রাজনীতিবিদ জুলফিকার আলী ভুট্টো বাঙ্গালীর স্বাধীনতার দাবী দমন করার প্রয়াসে "অপারেশন সার্চলাইট" নামে গণহত্যার পরিকল্পনা করে, যা ২৫ মার্চ রাতে বাস্তবায়ন করা হয়।
২৫ মার্চের কালোরাত
২৫ মার্চ, ১৯৭১ এর রাতে সমগ্র ঢাকা শহরে কারফিউ জারি করা হয় ও পাকিস্তানি সেনাবাহিনীর কয়েকটি সুসজ্জিত দল ঢাকার রাস্তায় নেমে পড়ে। ঢাকা বিশ্ববিদ্যালয় এলাকায় দায়িত্বপ্রাপ্ত ছিলো ১৮ নং পাঞ্জাব, ২২ নং বেলুচ, ৩২ নং পাঞ্জাব রেজিমেন্ট এবং কিছু সহযোগী ব্যাটেলিয়ন। এই বাহিনীগুলোর অস্ত্রসম্ভারের মাঝে ছিলো ট্যাংক, স্বয়ংক্রিয় রাইফেল, রকেট নিক্ষেপক, ভারী মর্টার, হালকা মেশিনগান ইত্যাদি। এই সমস্ত অস্ত্রে সজ্জিত হয়ে পাকিস্তানি বাহিনী ঢাকা বিশ্ববিদ্যালয়ের দিকে অগ্রসর হয়। ইউনিট নং ৪১ পূর্ব দিক থেকে, ইউনিট নং ৮৮ দক্ষিণ দিক থেকে এবং ইউনিট নং ২৬ উত্তর দিকে থেকে বিশ্ববিদ্যালয় এলাকা ঘিরে ফেলে।
শিক্ষক হত্যাকাণ্ড
২৫ মার্চের গণহত্যার (অপারেশন সার্চলাইট) প্রথম পর্যায়ে বিশ্ববিদ্যালয়ের ১০ জন শিক্ষককে হত্যা করা হয়।
১২ নং ফুলার রোডের বাসভবনে পাকিস্তানি আর্মি সমাজতত্ত্ব বিভাগের অধ্যাপক সায়েদ আলী নোকির বাসায় যায়। আর্মি তাকে ছেড়ে দিলেও ওই একই ভবনের ভূ-তত্ত্ববিদ্যা বিভাগের অধ্যাপক আব্দুল মুক্তাদিরকে হত্যা করে। তার মৃতদেহ জহরুল হক হলে (তদানীন্তন ইকবাল হল) পাওয়া যায়। পরে তার আত্মীয়েরা তাকে পল্টনে সমাহিত করেন। ইংরেজি সাহিত্য বিভাগের অধ্যাপক ক ম মুনিম, যিনি সেই সময় সলিমুল্লাহ হলের হাউস টিউটরের দায়িত্বে ছিলেন, পাকিস্তানি বাহিনীর আক্রমণে আহত হন। ঢাকা হলের গণিত বিভাগের অধ্যাপক আ র খান খাদিম ও শরাফত আলীকে হত্যা করা হয়। পাকিস্তানি বাহিনী জগন্নাথ হলে শিক্ষকনিবাসে আক্রমণ করে এবং অর্থনীতি বিভাগের অধ্যাপক মির্জা হুদা ও ইতিহাস বিভাগের অধ্যাপক মফিজুল্লাহ কবিরকে লাঞ্ছিত করে।
তৎকালীন সময়ে হিন্দু ধর্মাবলম্বী ছাত্রদের আবাস জগন্নাথ হল আক্রমণের সময় হলের প্রভোস্টের বাসাও আক্রমণ করা হয়। পাকিস্তানি বাহিনী ভূতপূর্ব-প্রভোস্ট এবং জনপ্রিয় শিক্ষক, দর্শণ শাস্ত্রের অধ্যাপক জি সি দেবকে হত্যা করে, সংগে তার মুসলিম দত্তক কন্যার স্বামীকেও। এর পর পাকিস্তানি বাহিনী বিশ্ববিদ্যালয় কর্মচারী বাসভবনে আক্রমণ করে এবং সেখানে পরিসংখ্যান বিভাগের অধ্যাপক ড মনিরুজ্জামানকে তার পুত্র ও আত্মীয়সহ হত্যা করে। জগন্নাথ হলে প্রভোস্ট অধ্যাপক জ্যোতির্ময় গুহঠাকুরতা পাকিস্তানি বাহিনীর হাতে মারাত্মকভাবে আহত হন এবং পরে হাসপাতালে মৃত্যুবরণ করেন। হলের ইলেক্ট্রিশিয়ান চিত্রাবলী ও চাক্ষুস সাক্ষী রাজকুমারী দেবী জানান, ঢাকা মেডিকেল কলেজের চিকিৎসকেরা অধ্যাপক ঠাকুরতাকে চিনতে পারেন এবং তাকে ঢাকা মেডিকেল কলেজের মর্গের কাছে একটি গাছের নিচে সমাহিত করেন।
জ্যোতির্ময় গুহ ঠাকুরতার সাথে অধ্যাপক মনিরুজ্জামানকেও রাখা হয় এবং পরে হত্যা করা হয়। সহযোগী হাউস টিউটর অনুদ্বৈপায়ন ভট্টাচার্যকেও ছাত্রাবাসেই হত্যা করা হয়। অধ্যাপক আনোয়ার পাশার উপন্যাস "রাইফেল, রোটি, অওরাত" থেকে এ তথ্য জানা যায়। অধ্যাপক পাশা পরবর্তীতে ডিসেম্বর মাসে আল-বদর বাহিনীর হাতে নিহত হন। তিনি তার এই জনপ্রিয় উপন্যাসটি ১৯৭১ এর যুদ্ধকালীন ৯ মাসে রচনা করেন।
ছাত্রহত্যা
অসহযোগ আন্দোলন মূলত গড়ে ওঠে ঢাকা বিশ্ববিদ্যালয়ের জহরুল হক হলের "স্বাধীন বাংলাদেশ ছাত্র আন্দোলন পরিষদ"কে কেন্দ্র করে। তাই, পাকবাহিনীর অপারেশন সার্চলাইটের প্রথম লক্ষ্য ছিলো এই হলটি। অধ্যাপক ড. ক ম মুনিমের মতে, এই হলের কম-বেশি ২০০ জন ছাত্রকে পাকবাহিনী হত্যা করে।
রাত বারোটার পর পাকসেনারা জগন্নাথ হলে প্রবেশ করে এবং প্রথমে মর্টার আক্রমণ চালায়, সেই সাথে চলতে থাকে অবিরাম গুলি। তারা উত্তর ও দক্ষিণের গেট দিয়ে ঢুকে নির্বিচারে ছাত্রদের হত্যা করতে থাকে। সেই আঘাতে ৩৪ জন ছাত্র প্রাণ হারান। জগন্নাথ হলের কয়েকজন ছাত্র রমনা কালী বাড়ির বাসিন্দা ছিলেন। সেখানে ৫/৬ জনকে হত্যা করা হয়। তাদের মধ্যে কেবলমাত্র একজনের নাম পরবর্তীকালে জানতে পারা যায়, তার নাম রমণীমোহন ভট্টাচার্য্য। ছাত্রদের কাছে আসা অনেক অতিথিও এই সময় প্রাণ হারান। এদের মধ্যে ভৈরব কলেজের হেলাল, বাজিতপুর কলেজের বাবুল পল, জগন্নাথ হলের বদরুদ্দোজা, নেত্রকোণার জীবন সরকার, মোস্তাক, বাচ্চু ও অমর।
ছাত্রীহত্যা
আর্চার কে ব্লাড-এর বই "The Cruel birth of Bangladesh" হতে জানা যায় যে, ছাত্রীনিবাস রোকেয়া হলে আগুন ধরিয়ে দেয়া হয় এবং ছাত্রীরা আগুন থেকে বাঁচতে হলের বাইরে আসা শুরু করলে পাকবাহিনী তাদের উপরে নির্বিচারে গুলি চালায়। পাকবাহিনী নিয়ন্ত্রণ কক্ষের সাথে আর্মি ইউনিট ৮৮ এর কথোপকথন থেকে জানা যায়, আনুমানিক ৩০০ জন ছাত্রীকে সেসময় হত্যা করা হয়।
জগন্নাথ হলে পাকিস্তানি বাহিনীর আক্রমণে নিহত ছাত্রদের তালিকা
•	উপেন্দ্র নাথ রায়: শেষ বর্ষ স্নাতকোত্তর পদার্থবিজ্ঞান (গ্রাম: গুলিয়ারা, দিনাজপুর) •	কার্তিক শিল : শেষ বর্ষ স্নাতকোত্তর ইংরেজি (কলাখালি, বরিশাল) •	কিশোরী মোহন সরকার : প্রথম বর্ষ স্নাতকোত্তর ইংরেজি (পারাগ্রাম, ঢাকা) •	কেশব চন্দ্র হাওলাদার : প্রথম বর্ষ গণিত (কাঁচাবালিয়া, বরিশাল) •	গণপতি হাওলাদার: রসায়ন (ঘটিচরা, বরিশাল) •	জীবন কৃষ্ণ সরকার : শেষ বর্ষ রসায়ন (কুলপাতক, ময়মনসিংহ) •	নণী গোপাল ভৌমিক : দ্বিতীয় বর্ষের ছাত্র (শ্যাম গ্রাম, কুমিল্লা) •	নির্মল কুমার রায় : প্রথম বর্ষ এমকম •	নিরঞ্জন প্রসাদ সাহা : প্রথম বর্ষ স্নাতকোত্তর পদার্থবিজ্ঞান •	নিরঞ্জন হালদার: শেষ বর্ষ স্নাতকোত্তর পদার্থবিজ্ঞান (শিকড়পুর, বরিশাল) •	প্রদীপ নারায়ন রায় চৌধুরী: প্রথম বর্ষ স্নাতকোত্তর ছাত্র
কর্মকর্তা-কর্মচারী হত্যা
জহরুল হক হল আক্রমণের প্রথম পর্যায়েই ব্রিটিশ কাউন্সিলে পাহারারত ইপিআর গার্ডদের হত্যা করা হয়। তারপর হলের কর্মচারী সিরাজুল হক, আলী হোসেন, সোহরাব আলী গাজী ও আব্দুল মজিদকে বিশ্ববিদ্যালয় শিক্ষক লাউঞ্জে হত্যা করা হয়। রোকেয়া হল চত্বরে সপরিবারে হত্যা করা হয় আহমেদ আলী, আব্দুল খালেক, নমি, মোঃ সোলায়মান খান, মোঃ নুরুল ইসলাম, মোঃ হাফিজুদ্দিন ও মোঃ চুন্নু মিয়াকে।
শহীদ মিনার ও বাংলা অ্যাকাডেমী আক্রমণের দায়িত্বপ্রাপ্ত সেনাদলটি শহীদুল্লাহ হল সংলগ্ন শিক্ষকনিবাসগুলোয় এবং মধুসূদন দে'র বাসভবনেও আক্রমণ করে। ১১ নং ভবনে ইউনিভার্সিটি ল্যাবরেটরী বিদ্যালয়ের শিক্ষক মোঃ সাদেককে হত্যা করা হয়। এখানে পাকবাহিনী প্রায় ৫০টির মতো হত্যাকাণ্ড ঘটায়, যাদের মধ্যে কয়েকজন পুলিশ অফিসার (রাজারবাগ পুলিশ লাইনে থেকে পালিয়ে আসা), রাষ্ট্রপতি ভবনের পাহারার দায়িত্বে থাকা ইপিআর সদস্যগণ এবং বিশ্ববিদ্যালয় ২৩ নং আবাসিক ভবনের ছাদে আশ্রয় নেয়া নীলক্ষেত বস্তির কয়েকজন অধিবাসী।
ছাত্রী-নিবাস আক্রমণ
ঢাকার তৎকালীন কাউন্সিল জেনারেল আর্চার কে ব্লাড তার বই 'The cruel birth of Bangladesh' এ লিখেছেন - "ছাত্রীনিবাস রোকেয়া হলে আগুন ধরিয়ে দেয়া হয় এবং ছাত্রীরা আগুন থেকে বাঁচতে হলের বাইরে আসা শুরু করলে পাকবাহিনী তাদের উপরে নির্বিচারে গুলি চালায়। এছাড়া, ১০ নভেম্বর ১৯৭১ এ কয়েকজন সশস্ত্র দুস্কৃতিকারী রোকেয়া হল আক্রমণ করে এবং ৩০ জনের মতো ছাত্রীকে প্রায় দুই ঘণ্টার মতো অবরুদ্ধ করে রাখে। তারা প্রভোস্টের বাড়িও আক্রমণ করে"। ১৯৭১ এর সেই সময়ে রোকেয়া হলের কাছেই দু'টি শক্তিশালী সেনা ঘাটি ছিলো, তাদের অজ্ঞাতসারে ছাত্রীনিবাসে দুই ঘণ্টা ধরে এই আক্রমণ চালানো একেবারেই অসম্ভব ছিলো। তাই ধরে নেয়া যায় যে, এটা তাদেরই কারো অথবা তাদের সুবিধাভোগী বিহারীদের কাজ ছিলো।
যুদ্ধকালীন সময়ে বিশ্ববিদ্যালয়ের শিক্ষা-কার্যক্রম
তৎকালীন পূর্ব-পাকিস্তানের গভর্নর টিক্কা খান আদেশ জারী করেন, ২১শে এপ্রিল থেকে বিভাগীয় প্রধানদের এবং ১লা জুন থেকে বাকি শিক্ষকদের কাজে যোগদান করতে হবে। তার আদেশ অনুযায়ী, আগস্টের ২ তারিখ থেকে বিশ্ববিদ্যালয়ের ক্লাস শুরু করতে হবে। আন্তর্জাতিক সম্প্রদায়ের কাছে শিক্ষার পরিচ্ছন্ন পরিবেশ দেখানোর জন্য সব ছাত্রাবাস থেকে সব ধরনের ধ্বংসাবশেষ পরিষ্কার করে ফেলা হয়। জাতীয় দুর্যোগের কারণে সকল পরীক্ষা স্থগিত ঘোষণা করা হয়। এই সময় ক্লাসে ছাত্র উপস্থিতি ছিলো নগণ্য। কিন্তু সেপ্টেম্বর নাগাদ যুদ্ধের তীব্রতা বাড়ার সাথে সাথে ক্লাসে ছাত্রদের উপস্থিতিও বাড়তে থাকে। ছাত্রদের মধ্যে অনেকেই মুক্তিবাহিনীতে যোগ দিয়েছিলো, তারা খুব দ্রুত গ্রেনেড ফাটিয়ে আবার ক্লাসে ঢুকে যেত। যে কারণে পাকবাহিনী কাউকেই গ্রেফতার করতে পারেনি।
শিক্ষকদের হুমকি, গ্রেফতার এবং শাস্তি
মুক্তিবাহিনীর সাথে প্রমাণিত যোগাযোগের কারণে টিক্কা খান বিশ্ববিদ্যালয়ের অনেক শিক্ষকের নামে গ্রেফতারী পরোয়ানা জারী করে এবং কয়েকজনকে গ্রেফতারও করে। এদের মধ্যে ছিলেন ড আব্দুল খায়ের, ড রফিকুল ইসলাম, ড ক আ ম সালাউদ্দিন, আহসানুল হক, গিয়াসুদ্দিন আহমেদ, জহরুল হক ও ম শহীদুল্লাহ। মার্শাল ল জারীকারী গভর্নর লেফটেনেন্ট জেনারেল টিক্কা খান দাপ্তরিকভাবে অধ্যাপক মুনির চৌধুরী, অধ্যাপক নীলিমা ইব্রাহিম, অধ্যাপক সিরাজুল ইসলাম চৌধুরী এবং অধ্যাপক এনামুল হককে সতর্ক করে। ড আবু মোহাম্মাদ হাবিবুল্লাহ চাকরি হারান। বাংলাদেশের মুক্তিসংগ্রামের সাথে সম্পৃক্ততার দায়ে অধ্যাপক আব্দুর রাজ্জাককে (রাষ্ট্রবিজ্ঞানী এবং পরবর্তীকালে বাংলাদেশের জাতীয় অধ্যাপক সম্মানভূষিত) ১৪ বছর জেলের সাজা দেয়া হয়।
১৯৭১ এ যুদ্ধকালীন সময়ে বিশ্ববিদ্যালয়ের উপাচার্য
১৯৭১ এ যুদ্ধকালীন সময়ে ঢাকা বিশ্ববিদ্যালয়ের উপাচার্যের পদ খালি রাখা হয়েছিলো। মার্চের গোড়ার দিকে তৎকালীন উপাচার্য বিচারপতি আবু সাঈদ চৌধুরী জেনেভায় অবস্থান করছিলেন "United Nation’s Humanitarian Conference" এ অংশগ্রহণের জন্য। মার্চের মাঝামাঝি সময়ে তিনি পত্রিকা মারফত ঢাকা বিশ্ববিদ্যালয়ের দুই ছাত্রের মৃত্যুর কথা জানতে পারেন। তিনি তৎক্ষণাৎ প্রাদেশিক শিক্ষাসচিবের কাছে তার পদত্যাগপত্র পাঠিয়ে দেন এবং জেনেভা থেকে পালিয়ে লন্ডনে আত্মগোপন করেন। সেখানে থেকে তিনি বাংলাদেশের মুক্তিসংগ্রামের জন্য কাজ করে যান। স্বাধীন বাংলাদেশের প্রথম রাষ্ট্রপতি হিসেবে তিনি পরবর্তীকালে দায়িত্ব পালন করেন।
পাকিস্তান সেনাবাহিনী রাজশাহী বিশ্ববিদ্যালয়ের তৎকালীন উপাচার্য ড সাইয়িদ সাজ্জাদ হুসেইনকে তুলে আনে এবং তাকে ঢাকা বিশ্ববিদ্যালয়ের উপাচার্য হিসেবে নিয়োগ দেয়া হয়। বিশ্ববিদ্যালয়ের শিক্ষকদের মধ্যে যারা পাকিস্তান সরকারকে সহযোগিতা করেছিলেন, তাদের মধ্যে অন্যতম হচ্ছেন ড হাসান জামান, ড মোহর আলী, ড আ ক ম আব্দুর রহমান, ড আব্দুল বারী, ড মুকবুল হোসেন, ড সাইফুদ্দিন জোয়ার্দার প্রমূখ। রাজাকার এবং উপাধ্যক্ষ ড সাইয়িদ সাজ্জাদ হুসেইন, ড হাসান জামান এবং ড মোহর আলীকে বাংলাদেশ স্বাধীন হবার পর গ্রেফতার করা হয় এবং নির্বাসনে পাঠানো হয় ।
১৪ই ডিসেম্বরের বুদ্ধজীবী হত্যা
১৯৭১ এর ডিসেম্বর মাসে পাকিস্তান সরকারের কাছে পরিষ্কার হতে থাকে যে তারা যুদ্ধে হেরে যাচ্ছে। ২রা জুলাই ঢাকা বিশ্ববিদ্যালয় পুনরায় খোলার পর, পাকিস্তানি দোসর শিক্ষকেরা নওয়াব আব্দুল গণি রোডে মিলিত হন এবং একটি তালিকা তৈরি করেন, যাতে বাংলাদেশের মুক্তিসংগ্রামের সাথে জড়িত শিক্ষক ও বুদ্ধিজীবিদের নাম তালিকাবদ্ধ করা হয়। এর আগে, পাকিস্তানি সেনাবাহিনী মাদ্রাসা, কলেজ ও বিশ্ববিদ্যালয় পড়ুয়া পাকিস্তানপন্থী কিছু ছাত্রদের দল গড়ে গোপনে তাদের প্রশিক্ষণ দেয়। এদের নাম দেয়া হয় আল-বদর। মুক্তিযুদ্ধের শেষ পর্যায়ে এই আল-বদর দলের সদস্যরা মাঠে নামে। তারা তালিকা অনুসারে বাঙ্গালী অধ্যাপক, চিকিৎসক, প্রকৌশলী এবং আরো অনেক মেধাবী বুদ্ধিজীবিদের বেছে বেছে হত্যা করে। নিহতদের মধ্যে অনেকেই ছিলেন ঢাকা বিশ্ববিদ্যালয়ের শিক্ষক।
মার্কো আসেন্সিও
২০০৩–০৪ মৌসুমে, স্পেনীয় ফুটবল ক্লাব পাতজেস কালভিয়ার যুব পর্যায়ের হয়ে খেলার মাধ্যমে আসেন্সিও ফুটবল জগতে প্রবেশ করেছেন এবং পরবর্তীকালে মায়োর্কার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৩–১৪ মৌসুমে, প্রথমে মায়োর্কা বি এবং পরবর্তীতে মায়োর্কার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; মায়োর্কার হয়ে তিনি ৫৬ ম্যাচে ৭টি গোল করেছেন। অতঃপর ২০১৪–১৫ মৌসুমে তিনি প্রায় ৪ মিলিয়ন ইউরোর বিনিময়ে রিয়াল মাদ্রিদে যোগদান করেছেন। মাঝে তিনি মায়োর্কা এবং এস্পানিওলে এক মৌসুম করে অতিবাহিত করেছেন।
২০১২ সালে, আসেন্সিও স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত স্পেনের বয়সভিত্তিক দলের হয়ে খেলার পর, তিনি ২০১৬ সালে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ২৫ ম্যাচে ১টি গোল করেছেন। তিনি স্পেনের হয়ে ২০১৮ ফিফা বিশ্বকাপে অংশগ্রহণ করেছেন।
ব্যক্তিগতভাবে, আসেন্সিও বেশ কিছু পুরস্কার জয়লাভ করেছেন, যার মধ্যে ২০১৫ উয়েফা ইউরোপীয় অনূর্ধ্ব-১৯ চ্যাম্পিয়নশিপের গোল্ডেন খেলোয়াড়ের পুরস্কার অন্যতম। দলগতভাবে, আসেন্সিও এপর্যন্ত ১০টি শিরোপা জয়লাভ করেছেন, যার মধ্যে ৯টি রিয়াল মাদ্রিদের হয়ে এবং ১টি স্পেনের বয়সভিত্তিক দলের হয়ে জয়লাভ করেছেন।
আন্তর্জাতিক ফুটবল
আসেন্সিও স্পেন অনূর্ধ্ব-১৬, স্পেন অনূর্ধ্ব-১৯, স্পেন অনূর্ধ্ব-২১ এবং স্পেন অনূর্ধ্ব-২৩ দলের হয়ে খেলার মাধ্যমে স্পেনের প্রতিনিধিত্ব করেছেন। তিনি স্পেন অনূর্ধ্ব-১৯ দলের হয়ে ২০১৫ উয়েফা ইউরোপীয় অনূর্ধ্ব-১৯ চ্যাম্পিয়নশিপের শিরোপা জয়লাভ করেছেন, যার মাধ্যমে তার দল উক্ত প্রতিযোগিতার ইতিহাসে দশমবারের মতো শিরোপা ঘরে তুলতে সক্ষম হয়েছিল।  ২০১৭ স্পেন অনূর্ধ্ব-২১ দলের হয়ে তিনি ২০১৭ উয়েফা ইউরোপীয় অনূর্ধ্ব-২১ চ্যাম্পিয়নশিপে অংশগ্রহণ করেছেন, উক্ত প্রতিযোগিতার ফাইনালে পূর্ণ সময় শেষে তার দল জার্মানি অনূর্ধ্ব-২১ দলের কাছে ১–০ গোলের ব্যবধানে পরাজিত হয়েছিল; উক্ত প্রতিযোগিতায় স্পেনের প্রথমে তিনি হ্যাট্রিক করেছিলেন। আসেন্সিও জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত স্পেন অনূর্ধ্ব-২৩ দলে স্থান পেয়েছিলেন;   যেখানে তিনি ৬ ম্যাচে ১টি গোল করার পাশাপাশি রৌপ্য পদক জয়লাভ করেছেন।   স্পেনের বয়সভিত্তিক দলের হয়ে তিনি প্রায় ৫ বছরে ৩৯ ম্যাচে অংশগ্রহণ করে ১৬টি গোল এবং ১টি শিরোপা জয়লাভ করেছেন। তিনি ২০১৪ সালের ১৩ই নভেম্বর তারিখে অনুষ্ঠিত প্রীতি ম্যাচে জার্মানি অনূর্ধ্ব-১৯ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন।
২০১৬ সালের ২৯শে মে তারিখে, মাত্র ২০ বছর ৪ মাস ৮ দিন বয়সে, বাম পায়ে ফুটবল খেলায় পারদর্শী আসেন্সিও বসনিয়া ও হার্জেগোভিনার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্পেনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে উক্ত ম্যাচের ৬০তম মিনিটে আক্রমণভাগের খেলোয়াড় ইনিয়াকি উইলিয়ামসের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ০০ নম্বর জার্সি পরিধান করে আক্রমণভাগের খেলোয়াড় হিসেবে খেলেছেন। ম্যাচটি স্পেন ৩–১ গোলের ব্যবধানে জয়লাভ করেছিল। স্পেনের হয়ে অভিষেকের বছরে আসেন্সিও সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ২ বছর ৩ মাস ১৩ দিন পর, স্পেনের জার্সি গায়ে প্রথম গোলটি করেন; ২০১৮ সালের ১১ই সেপ্টেম্বর তারিখে, ক্রোয়েশিয়া বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
আসেন্সিও রাশিয়ায় অনুষ্ঠিত ২০১৮ ফিফা বিশ্বকাপের জন্য ফের্নান্দো ইয়েরোর অধীনে ঘোষিত স্পেন দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১৮ সালের ২০শে জুন তারিখে, তিনি ইরানের বিরুদ্ধে গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন।  উক্ত বিশ্বকাপে তিনি ৩ ম্যাচে অংশগ্রহণ করেছেন।
ব্যক্তিগত জীবন
২০১৭ উয়েফা চ্যাম্পিয়নস লিগ ফাইনালে আসেন্সিও তার গোল উদযাপনে তার পরিবারকে উৎসর্গ করে বলেছিলেন, "আমি তাদের বলেছিলাম যে আমি যদি গোল করি, তবে তারা যেখানে আছে আমি সেখানে দৌড়ে যাব। আমি জানতাম তারা কোথায় ছিল এবং আমি সেটাই করেছি।"
গ্যারি কার্স্টেন
গ্যারি কার্স্টেন (Gary Kirsten; জন্ম: ২৩ নভেম্বর, ১৯৬৭) কেপ টাউনে জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার। পরবর্তীকালে তিনি বিশ্বকাপ জয়ী ভারতীয় ক্রিকেট দলের কোচের দায়িত্ব পালন করেন। খেলোয়াড়ী জীবনে তিনি ইনিংসের গোড়াপত্তন করতে নামতেন। তার বৈমাত্রেয় ভাই পিটার কার্স্টেনও দক্ষিণ আফ্রিকার ওয়েস্টার্ন প্রভিন্সের পক্ষ হয়ে খেলেছেন এবং দক্ষিণ আফ্রিকার পক্ষে ১৯৯২ সালের বিশ্বকাপ ক্রিকেটে অংশ নিয়েছিলেন।
খেলোয়াড়ী জীবন
অস্ট্রেলিয়া জাতীয় ক্রিকেট দলের বিপক্ষে ১৯৯৩ সালে মেলবোর্নে টেস্ট ক্রিকেটে অভিষেক ঘটে তার। ২০০৪ সালে নিউজিল্যান্ডের বিপক্ষে একদিনের আন্তর্জাতিক ক্রিকেট খেলায় ৭৬ রানের মাধ্যমে দলকে বিজয়ে সাহায্য করে অবসর নেন। একই দেশের বিপক্ষে প্রথম প্রোটিয়াস হিসেবে দক্ষিণ আফ্রিকার ক্রিকেট ইতিহাসে শততম টেস্ট ম্যাচ খেলেন।
দক্ষিণ আফ্রিকার পক্ষ হয়ে টেস্ট ক্রিকেটে সবচেয়ে বেশি রান ও সেঞ্চুরির রেকর্ড করেন যা পরবর্তীকালে জ্যাক ক্যালিস ভেঙ্গে ফেলেন। ২০০৩ সালে জ্যাক ক্যালিস-গ্যারি কার্স্টেন জুটি চতুর্থ উইকেটে দক্ষিণ আফ্রিকান রেকর্ড গড়েন। তারা ১৯২৯ সালের ওভাল টেস্টে তৎকালীন দলীয় অধিনায়ক নামি ডিন-হার্বি টেলরের গড়া ২১৪ রানের রেকর্ড ভঙ্গ করেন।
তিনি প্রথম টেস্ট ব্যাটসম্যানরূপে অন্য ৯টি টেস্টখেলুড়ে প্রতিটি দেশের বিরুদ্ধে সেঞ্চুরি করেছিলেন। ২০০৩ সালে এ রানটি অতিক্রম করেন সর্বোচ্চ রানের অধিকারী হন গ্রেইম স্মিথ, একই দলের বিপক্ষে ২০০৩ সালে। ব্যাটিংয়ের চরম ধৈর্য্যের পরিচয় দিয়ে ফলো অনে পড়ে ডারবানের কিংসমিডে ইংল্যান্ড ক্রিকেট দলের বিপক্ষে সাড়ে ১৪ ঘণ্টায় ২৭৫ রান করেন যা টেস্ট ক্রিকেটের ইতিহাসে ১৯৫৮ সালে ওয়েস্ট ইন্ডিজের বিপক্ষে পাকিস্তানের হানিফ মোহাম্মদের ৯৭০ মিনিটের পর দ্বিতীয় মন্থরতম রান। এরফলে তার দল সমূহ পরাজয়ের কবল থেকে রক্ষা পায়। মার্চ, ২০০৪ সালে শততম টেস্টে অংশগ্রহণের সৌভাগ্য ঘটে তার। তবে, অকল্যান্ডে স্বাগতিক নিউজিল্যান্ডের বিপক্ষে মাত্র দুই রান সংগ্রহ করতে পেরেছিলেন তিনি। ঐ খেলায় নিউজিল্যান্ড নয় উইকেটের ব্যবধানে জয় পেয়েছিল। ঐ মৌসুমে অসামান্য ক্রীড়াশৈলী উপহার দেয়ার স্বীকৃতিস্বরূপ উইজডেন কর্তৃক বর্ষসেরা ক্রিকেটারের মর্যাদা লাভ করেন তিনি।
একদিনের আন্তর্জাতিকে তার করা ১৮৮ রানটি এখনো দক্ষিণ আফ্রিকার দলের পক্ষ হয়ে সর্বোচ্চ রানের মর্যাদা পাচ্ছে। ১৯৯৬ বিশ্বকাপ ক্রিকেটে সংযুক্ত আরব আমিরাত জাতীয় ক্রিকেট দলের বিপক্ষে এ রান করেন যা একদিনের আন্তর্জাতিকে ৬ষ্ঠ এবং বিশ্বকাপের ইতিহাসে সর্বোচ্চ রানের রেকর্ড।
কোচ
ক্রিকেট জীবন থেকে অবসর গ্রহণের পর কেপ টাউনের নিজস্ব ক্রিকেট একাডেমি প্রতিষ্ঠা করেন। নভেম্বর, ২০০৭ সালে সবাইকে আশ্চর্যান্বিত করে ভারতীয় জাতীয় ক্রিকেট দলের কোচের শূন্য পদে আবেদন করেন। ভারতীয় ক্রিকেট নিয়ন্ত্রণ বোর্ড বা বিসিসিআই তার সাথে দু’বছরের মেয়াদে চুক্তিতে উপনীত হয়। ভারত জাতীয় ক্রিকেট দলের তরফে পূর্ণ সমর্থন পেয়ে তিনি ৪ ডিসেম্বর কোচ হিসেবে দায়িত্বভার গ্রহণ করেন।
জুন, ২০১১ সালে কার্স্টেন দক্ষিণ আফ্রিকা দলের কোচ হিসেবে যোগদান করেন যার মেয়াদ আগস্ট, ২০১৩ সালে শেষ হয়।
রাজিউরা ইউনিয়ন
রাজিউরা ইউনিয়ন বাংলাদেশের সিলেট বিভাগের হবিগঞ্জ জেলার হবিগঞ্জ সদর উপজেলার একটি ইউনিয়ন।
শিক্ষা
শিক্ষার হার :
জনপ্রতিনিধি
বর্তমান চেয়ারম্যান-
হোবার্ট
হোবার্ট (Hobart) অস্ট্রেলিয়ার তাসমানিয়া (Tasmania) অঙ্গরাজ্যের রাজধানী, বৃহত্তম শহর ও প্রধান বন্দর। এটি ট্যাসমেনিয়া দ্বীপের দক্ষিণ-পূর্ব কোণে ডারওয়েন্ট নদীর  তিন কিলোমিটার প্রশস্ত মোহনার কাছে নদীটির পশ্চিম তীরে অবস্থিত। নদীমুখ থেকে এর দূরত্ব প্রায় ২০ কিলোমিটার। শহরটি তুষারাবৃত ওয়েলিংটন পর্বতের (Wellington) (উচ্চতা ১২৭০ মিটার) পূর্বপাশের ঢাল ও পাদদেশ ধরে অবস্থিত। নগরীর দক্ষিণে নেলসন পর্বতটি অবস্থিত। হোবার্ট অস্ট্রেলিয়ার সবচেয়ে দক্ষিণের নগরী। এছাড়া এটি সিডনী নগরীর পরে দেশটির দ্বিতীয় প্রাচীনতম অঙ্গরাজ্য-পর্যায়ের রাজধানী। হোবার্ট মহানগর এলাকাটিকে “বৃহত্তর হোবার্ট” বলা হয়; মূল হোবার্ট নগরীটি এর পাঁচটি স্থানীয় প্রশাসনিক অঞ্চলের একটি গঠন করেছে।
হোবার্টের জলবায়ু মৃদু নাতিশীতোষ্ণ মহাসাগরীয় ধরনের। গ্রীষ্মকালের গড় সর্বোচ্চ তাপমাত্রা জানুয়ারি মাসে ২২ ডিগ্রী সেলসিয়াস পর্যন্ত উঠতে পারে। অন্যদিকে শীতকালে জুলাই মাসে সর্বনিম্ন গড় তাপমাত্রা ৫ ডিগ্রী সেলসিয়াসে নেমে আসে।
ব্রিটিশ বসতিস্থাপনের আগে এখানে সম্ভবত ৩৫ হাজার বছর ধরে অর্ধ-যাযাবর আদিবাসী তাসমানীয় জাতির নুয়েন্নোনে (অর্থাৎ দক্ষিণ-পূর্ব) গোত্রের মৌহিনিয়ার উপগোত্রটি বাস করত। এদের বংশধরেরা বর্তমানে নিজেদেরকে পালাওয়া (Palawa) নামে ডাকে। ইউরোপীয় ঔপনিবেশিকদের সাথে ভয়াবহ যুদ্ধ এবং তাদের সংস্পর্শে এসে নতুন রোগের শিকার হয়ে আদিবাসীদের সংখ্যা নাটকীয়ভাবে হ্রাস পায়।  বর্তমানে প্রায় ৫% তাসমানীয় অধিবাসী নিজেদেরকে আদিবাসীদের বংশধর বলে দাবী করে। ১৭৯৮ সালে ব্রিটিশ নাবিক জর্জ ব্যাস (George Bass) মোহনা এলাকাটিতে অভিযান চালান এবং সেটির অবস্থান দেখে চমৎকৃত হন। পাঁচ বছর পরে ১৮০৩ খ্রিস্টাব্দে নিউ সাউথ ওয়েলস অঙ্গরাজ্যের প্রশাসক গভর্নর ফিলিপ গিডলি কিং (Philip Gidley King) সরাসরি ব্রিটিশ শাসনাধীন নয় এমন সমস্ত জেলাগুলিতে ফরাসি অনুপ্রবেশ ঠেকাতে একজন লেফটেন্যান্টকে পাঠান যার দায়িত্ব ছিল ডারওয়েন্ট নদীর তীরে রিজডন কোভ (Risdon Cove) এলাকাতে একটি বসতি স্থাপন করা। এই বসতিটির নাম দেওয়া হয়েছিল হোবার্ট টাউন (Hobart Town) বা হোবার্টন (Hobarton)। বাকিংহামশার.বাকিংহামশারের ৪র্থ আর্ল, যুক্তরাজ্যের যুদ্ধ ও উপনিবেশ বিষয়ক সচিব ও তদানীন্তন অস্ট্রেলীয় উপনিবেশগুলির সচিব লর্ড রবার্ট হোবার্টের  (Robert Hobart) নামে শহরটির নামকরণ করা হয়। ১৮০৪ সালে পোর্ট ফিলিপ বসতি পরিত্যাগকারী সেনা, বসতিস্থাপক ও অপরাধীদের সাথে রিজডন কোভের বাসিন্দাদেরকে কাপ্তান ডেভিড কলিন্সের অধীনে বর্তমান হোবার্ট শহর  যেখানে অবস্থিত, সেই স্থানে অর্থাৎ সালিভান্স কোভে (Sullivans Cove) সরিয়ে নেওয়া হয়। প্রাথমিকভাবে শহরটিকে মূলত ব্রিটিশ অপরাধীদের শাস্তিদানকেন্দ্র হিসেবে ব্যবহার করা হত। এই সব অপরাধীদেরকে নতুন উপনিবেশটির নির্মাণকাজে অংশ নিতে বাধ্য করা হয়। কোনও কোনও অপরাধী পালিয়ে যায়; এইসব ফেরারি অপরাধীদেরকে বুশরেঞ্জার বলা হত। বাকীরা শেষ পর্যন্ত মুক্তি লাভ করে এবং হোবার্ট উপনিবেশের উন্নয়নে সাহায্য করে। ১৮৪২ সালে বসতিটিকে একটি নগরীর মর্যাদা দেওয়া হয়। ১৯শ শতকের মাঝামাঝি এটি দক্ষিণ মহাসাগরে তিমি ও সীলমাছ শিকারী জাহাজগুলির একটি প্রধান বন্দরে পরিণত হয়। এগুলির পাশাপাশি শহরটিতে সংশ্লিষ্ট শিল্প যেমন জাহাজ নির্মাণ শিল্পও উন্নতিলাভ করে।  কিন্তু মূল অস্ট্রেলীয় ভূখন্ডের তুলনায় ট্যাসমেনিয়া দ্বীপের প্রাকৃতিক সম্পদের ভাণ্ডার সীমিত ছিল বলে শহরটির উন্নয়নে বাধার সৃষ্টি হয়। ১৮২৫ সালে হোবার্ট টাউন শহরকে ট্যাসমেনিয়ার রাজধানী বানানো হয়। প্রশাসনিক নথিতে বা গেজেটে ১৮৪২ সালে এটিকে একটি বিশপশাসিত শহর, ১৮৫২ সালে একটি পৌরসভা এবং ১৮৫৭ সালে একটি ধর্মনিরপেক্ষ শহর হিসেবে বর্ণনা করা হয়।  ১৮৮১ সালে শহরটির নাম বদলে হোবার্ট রাখা হয়।  ১৯৫৭ সালে হোবার্ট শহরের প্রান্তসীমায় দাবানল ছড়িয়ে পরে এবং এতে প্রায় ১০০০ ঘরবাড়ি বিনষ্ট হবার পাশাপাশি ৫৩ জন লোকের প্রাণহানি ঘটে।
হোবার্ট শহরে একটি চমৎকার গভীর পানির বন্দর আছে যেটি জোয়ারভাটার প্রভাবমুক্ত। এর পোতাশ্রয়টি বিশ্বের ২য় গভীরতম প্রাকৃতিক বন্দর। জাহাজ পরিবহন শহরের অর্থনীতির জন্য গুরুত্বপূর্ণ। হোবার্ট ভৌগলিকভাবে পূর্ব অ্যান্টার্কটিকা এবং দক্ষিণ মহাসাগরের কাছে অবস্থিত। একারণে এটিকে অ্যান্টার্কটিকার প্রবেশদ্বার শহর হিসেবে গণ্য করা হয়। হোবার্ট অস্ট্রেলিয়া ও ফ্রান্সের অ্যান্টার্কটিকা-সংশ্লিষ্ট কর্মকাণ্ডের জন্য প্রধান বন্দর। প্রতি বছর অস্ট্রেলীয় গবেষণা জাহাজ অরোরা অস্ট্রালিসের (Aurora Australis) জন্য বন্দরটি ২ হাজার টন মালামাল ওঠায়। হোবার্ট বন্দরে বৈজ্ঞানিক গবেষণা জাহাজ ও প্রমোদতরীর জন্য অবকাঠামো আছে। ফরাসি বরফভাঙা জাহাজ লাস্ত্রোলাবের (l'Astrolabe) একটি সরবরাহ বিন্দু হিসেবে কাজ করে। অস্ট্রেলীয় ও ফরাসি অ্যান্টার্কটিক প্রকল্পগুলির প্রধান বন্দর হল হোবার্ট। এখানে অ্যান্টার্কটিক অভিযান চালনাকারী অন্যান্য দেশ এবং অ্যান্টার্কটিক প্রমোদভ্রমণের জন্য সেবার ব্যবস্থা আছে। অ্যান্টার্কটিক ও দক্ষিণ মহাসাগরীয় অভিযানের জন্য শীতল জলবায়ুসহ সামগ্রী, সেবা ও বৈজ্ঞানিক বিশেষজ্ঞ জ্ঞান, ইত্যাদি দেবার জন্য এ বন্দরে বিশেষ সুব্যবস্থা আছে। গ্রীষ্মের মাসগুলিতে হোবার্ট শহরটি প্রমোদতরীগুলির একটি জনপ্রিয় গন্তব্যস্থল । ২০১৬-২০১৭ গ্রীষ্মকালে এরকম ৪৭টি  প্রমোদতরী হোবার্ট বন্দরে ভেড়ে।  শহর থেকে উত্তর ও উত্তর-পূর্বে মালবাহী রেলপথ চলে গিয়েছে। শহরটি চ্যানেল, মিডল্যান্ড, হুঅন এবং ট্যাসমান মহাসড়কগুলির সঙ্গমস্থলে অবস্থিত। এখানে একটি আন্তর্জাতিক বিমানবন্দরও আছে, যেখান থেকে বিমানে করে মেলবোর্ন, সিডনি, ব্রিসবেন এবং রাজধানী ক্যানবেরা ছাড়া পূর্ব অ্যান্টার্কটিকার উইলকিন্স বিমান অবতরণস্থলে (Wilkins Runway ) পৌঁছানো যায়।  এসব কিছু মিলে হোবার্ট যোগাযোগ ও বাণিজ্যের একটি কেন্দ্রবিন্দুতে পরিণত হয়েছে।  ট্যাসমেনীয় সরকারের অনুদানে নির্মিত মেট্রো ট্যাসমেনিয়া বাস ব্যবস্থাটি হোবার্ট শহরের একমাত্র গণপরিবহন ব্যবস্থা। ১৯৬৮ সাল পর্যন্ত ছয়টি লেনে ট্রাম চলত, যেগুলির লাইন আজও পুরাতন রাস্তাগুলিতে দেখতে পাওয়া সম্ভব। মূল হোবার্ট শহরটি ট্যাসমান সেতু (১৯৬৫) এবং বাওয়েন সেতুর (১৯৮৪) মাধ্যমে ডারওয়েন্ট নদীর পশ্চিম তীরে ও পূর্ব তীরে গড়ে ওঠা শহরতলীগুলির সাথে সংযুক্ত।
হোবার্টে অর্থনীতি মূলত এর সেবাখাতের উপরে নির্ভরশীল, যার মধ্যে স্বাস্থ্যসেবা, সরকারী প্রশাসন, খুচরা ব্যবসা, শিক্ষাপ্রতিষ্ঠান, ব্যাংক ও ব্যবসায়িক কর্মকাণ্ড অন্তর্ভুক্ত। হোবার্ট বন্দরটি একটি প্রধান জাহাজযোগে পণ্য প্রেরণ কেন্দ্র। এই বন্দর থেকে মূলত পশম, খনিজ আকরিক, তক্তা, শস্য, আজিঘ এবং ফল রপ্তানি করা হয়। শহরে ধাতু (দস্তা) গলনকেন্দ্র, চামড়া প্রক্রিয়াকরণ কারখানা, ময়দা ও কাঠের তক্তা বানানোর কারখানা, মদ চোলাইকরণ কারখানা এবং পশমদ্রব্য উৎপাদনকারী শিল্পকারখানা অবস্থিত। আরও আছে মিষ্টদ্রব্য, বস্ত্র, যন্ত্রপাতি, কম্পিউটার যন্ত্রাংশ, আসবাবপত্র ও অন্যান্য পণ্য নির্মাণের কারখানা। ১৯৭০-এর দশকের পরে মহানগরী এলাকাতে শিল্পকারখানার অবনতি ঘটে। তবে ২১শ শতকে এসেও ডারওয়েন্ট নদীর তীরে অবস্থিত একটি দস্তা গলন-পৃথকীকরণ কারখানা এবং নিউজপ্রিন্ট কাগজের কারখানা রয়েছে। স্থানীয় অর্থনীতিতে পর্যটন শিল্প গুরুত্বপূর্ণ অবদান রাখছে। ২০১৬ সালে হোবার্টে ১৮ লক্ষ পর্যটক বেড়াতে আসেন, যা পার্থ বা ক্যানবেরা থেকে বেশি এবং ব্রিসবেনের সমান।
হোবার্টে ঐতিহাসিক স্থাপত্যগুলি বিশেষ যত্নের সাথে সংরক্ষণ করা হয়েছে। এগুলির বেশিরভাগই জর্জীয় ও ভিক্টোরীয় আমলের বেলেপাথরে তৈরি স্থাপত্য। ফলে হোবার্ট শহরটিতে একটি অনন্য "পুরনো বিশ্ব" আমেজ সৃষ্টি হয়েছে। একসময় এই স্থাপনাগুলির স্থানীয় অধিবাসীদের জন্য লজ্জার বিষয় ছিল, কেননা এগুলি শহরটির অপরাধীবহুল অতীতের কথা স্মরণ করিয়ে দেয়। কিন্তু বর্তমানে এগুলি পর্যটকদের আকর্ষণ করার অন্যতম হাতিয়ার। শহরকেন্দ্রের বেশি কিছু এলাকা, যেমন সালামানকা চত্ত্বরটির কাছে, শহরের অনেকগুলি ঐতিহ্যবাহী হিসেবে চিহ্নিত ভবনগুলি বিদ্যমান। এছাড়া শহরতলীগুলিতেও ঐতিহাসিক বাসভবন ও অভিজাতদের জাঁকজমকপূর্ণ বাড়ি দেখতে পাওয়া যায়। অস্ট্রেলিয়ার অন্যান্য শহরের তুলনায় হোবার্টে সুউচ্চ ভবনের সংখ্যা খুবই কম। এর আংশিক কারণ হল ডারওয়েন্ট নদী ও ওয়েলিংটন পর্বতের  কাছে অবস্থিত বলে ভবনের উচ্চতার উপর আরোপিত বিধিনিষেধ। হোবার্টে অস্ট্রেলিয়ার সবচেয়ে প্রাচীন মঞ্চভবন অবস্থিত, যার নাম থিয়েটার রয়াল। হোবার্ট শহরে অ্যাংলিকান ও রোমান ক্যাথলিক ক্যাথেড্রাল ছাড়াও অস্ট্রেলিয়ার প্রাচীনতম ইহূদি মন্দিরটি (১৮৪২-১৮৪৫) অবস্থিত। এখানে ১৮৯০ সালে ট্যাসমেনিয়া বিশ্ববিদ্যালয় প্রতিষ্ঠা করা হয়। এছাড়াও এখানে আরও কিছু মহাবিদ্যালয়, সংসদ ভবন, রাজ্য  গ্রন্থাগার, এবং ট্যাসমেনীয় জাদুঘর ও শিল্প প্রদর্শনীকেন্দ্র অবস্থিত; শেষোক্তটিতে আদিবাসী ইতিহাস ও সংস্কৃতির জন্য নিবেদিত একটি শিল্পকলা প্রদর্শনীস্থল আছে।  শহরের নিকটে অবস্থিত বিনোদন এলাকাগুলির মধ্যে আছে রেস্ট পয়েন্ট ক্যাসিনো (Wrest Point Casino, অস্ট্রেলিয়ার প্রথম আইনসম্মত ক্যাসিনো), ওয়েলিংটন পর্বত, দক্ষিণ-পশ্চিমে অবস্থিত নেলসন পর্বতমালা, এবং বেলরিভ (Bellerive) নামক সমুদ্রসৈকতস্থিত পর্যটনকেন্দ্র। রয়াল টাসমেনিয়ান বোটানিকাল গার্ডেনস শহর থেকে কিছু দূরে অবস্থিত একটি বিনোদন স্থল।  এটি অস্ট্রেলিয়ার ২য় প্রাচীনতম উদ্ভিদ উদ্যান এবং এখানে ছয় হাজারেরও বেশি প্রজাতির উদ্ভিদের সংগ্রহ আছে। এছাড়া একটি সামুদ্রিক জাদুঘর আছে, যাতে হোবার্টের সাথে সমুদ্রের সম্পর্কের উপর পাঠদান করা হয়। অস্ট্রেলিয়ার প্রাচীনতম সামরিক ঘাঁটিটিও এখানে অবস্থিত, যেখানে বর্তমানে সামরিক জাদুঘর অবস্থিত। পুরাতন ও নতুন শিল্পকলা জাদুঘর বা মিউজিয়াম অফ ওল্ড অ্যান্ড নিউ আর্ট (Museum of Old and New Art, MONA) দক্ষিণ গোলার্ধের বৃহত্তম ব্যক্তিমালিকানাধীন জাদুঘর। নদীর তীরে অবস্থিত সালামাংকা চত্ত্বরে প্রতি শনিবার যে সালামাংকা হাটটি বসে, সেখানে ৩০০টি অস্থায়ী দোকানে স্থানীয়ভাবে উৎপাদিত টাটকা খাদ্যদ্রব্যের পাশাপাশি স্থানীয় হস্ত ও কারুশিল্পজাত দ্রব্য বিক্রি করা হয়। এছাড়া ক্যাসকেড ব্রিউয়ারি বা মদ চোলাইকরণ কারখানা ও ক্যাডবেরি চকলেট প্রস্তুতকারক কারখানা দুইটিও পর্যটকদের জন্য আগ্রহজনক। ট্যাসমেনিয়ার অন্যান্য অংশে ভ্রমণ করতে হোবার্ট নগরী ভিত্তি হিসেবে কাজ করে।
মূল হোবার্ট শহরটির জনসংখ্যা প্রায় অর্ধ লক্ষ হলেও ২০১৬ সালের প্রাক্কলন অনুযায়ী বৃহত্তর হোবার্ট এলাকার জনসংখ্যা প্রায় ২ লক্ষ ২৫ হাজার, যা সমগ্র ট্যাসমেনিয়ার জনসংখ্যার প্রায় দুই-পঞ্চমাংশ। হোবার্ট শহরের ইতিহাসে ১৮৫০ সালে অপরাধীদের আগমন বন্ধ হবার পর থেকে এর জনসংখ্যার বহুবার উত্থান-পতন হয়েছে। ২০শ শতকের শুরুর দিকে খনিশিল্প, কৃষি এবং অন্যান্য কাঁচামাল নির্ভর প্রাথমিক শিল্পের কারণে শহরের জনসংখ্যা বৃদ্ধি পায়। কিন্তু ১ম বিশ্বযুদ্ধের সময় সেনাদের প্রেরণের ফলে জনসংখ্যা হ্রাস পায়। আবার ২য় বিশ্বযুদ্ধের পরে বিদেশ থেকে আগত অভিবাসীদের সুবাদে শহরের জনসংখ্যা আবার বাড়তে শুরু করে। ২০শ শতকের শেষভাগে এসে হোবার্টের বেশির ভাগ অভিবাসীই এশিয়া মহাদেশ ও অন্যান্য অ-ইংরেজিভাষী দেশ থেকে আসতে শুরু করে। তবে সামগ্রিকভাবে হোবার্টের জনগণ মূলত যুক্তরাজ্য ও আয়ারল্যান্ড থেকে এসেছে এবং তারাই শহরটির মূল জাতি। অস্ট্রেলিয়ার প্রাদেশিক রাজধানী শহরগুলির মধ্যে হোবার্টেই অস্ট্রেলিয়ায় জন্ম নেওয়া অধিবাসীর হার সবচেয়ে বেশি। বর্তমানে হোবার্ট অস্ট্রেলিয়ার অঙ্গরাজ্যের রাজধানী নগরীর মধ্যে সবচেয়ে কম জনসংখ্যাবিশিষ্ট, তবে নরদার্ন টেরিটরি অঞ্চলের ডারউইন নগরীর জনসংখ্যা এর চেয়েও কম।
হোবার্ট নগরীটি জাহাজচালনা ও সমুদ্রের সাথে ঐতিহাসিক সম্পর্ক এখনও উদ্যাপন করে। ১৯৪৫ সাল থেকে প্রতি বছর ডিসেম্বরের ২৬ তারিখে বক্সিং দিবসে অস্ট্রেলিয়ার মূল ভূখণ্ডের সিডনি বন্দরনগরী থেকে হোবার্ট পর্যন্ত ডজন খানের ইয়াট জাহাজের প্রতিযোগিতা হয়। জাহাজগুলি শত শত কিলোমিটার সমুদ্রপথ পাড়ি দিয়ে ডারওয়েন্ট নদীর মোহনার পশ্চিম তীরে ক্যাস্ট্রে এস্প্লেনেডে (Castray Esplanade) এসে প্রতিযোগিতা শেষ করে। ১৯৯১ সাল থেকে প্রতি বছর যে টার্গা ট্যাসমেনিয়া র‍্যালি গাড়ি প্রতিযোগিতা অনুষ্ঠিত হয়, হোবার্ট শহরে এসে তার পরিসমাপ্তি ঘটে। প্রতিবছর বসন্তকালে রয়াল ট্যাসমেনিয়ান বোটানিকাল গার্ডেনসে (রাজকীয় ট্যাসমেনীয় উদ্ভিদ উদ্যান) টিউলিপ ফুলের উৎসব হয়। প্রতি দুই বছর অন্তর এখানে অস্ট্রেলীয় কাঠনির্মিত নৌকার উৎসব ঘটে। একই সময়ে রয়াল হোবার্ট রেগাটা উৎসবটিও পালিত হয়, যা ট্যাসমেনিয়ার সবচেয়ে প্রাচীন ক্রীড়া উৎসব। ক্রিকেট শহরের একটি জনপ্রিয় খেলা। শহরের পূর্ব তীরে বেলরিভ ওভাল নামের মাঠে ট্যাসমেনিয়ান টাইগার্স নামের ক্রিকেট দল তাদের নিজমাঠে অনুষ্ঠিত ম্যাচগুলি খেলে। হোবার্ট হারিকেনস নামের একটি নতুন দল অস্ট্রেলিয়ার বিগ ব্যাশ লীগে অংশগ্রহণ করছে। এখান থেকে বিশ্বমানের বেশ কিছু ক্রিকেট খেলোয়াড় এসেছেন, যাদের মধ্যে অন্যতম হলেন অস্ট্রেলীয় জাতীয় ক্রিকেট দলের সাবেক অধিনায়ক রিকি পন্টিং।
কাদিস ফুটবল ক্লাব
কাদিস ক্লাব দে ফুটবল (সাধারণত কাদিস ফুটবল ক্লাব, কাদিস সিএফ অথবা শুধুমাত্র কাদিস নামে পরিচিত) হচ্ছে কাদিস ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লীগ লা লিগায় খেলে। এই ক্লাবটি ১৯১০ সালের ১০ই সেপ্টেম্বর তারিখে প্রতিষ্ঠিত হয়েছে। কাদিস সিএফ তাদের সকল হোম ম্যাচ কাদিসের রামোন দে কাররান্সায় খেলে থাকে; যার ধারণক্ষমতা হচ্ছে ২০,৭২৪। বর্তমানে এই ক্লাবের ম্যানেজারের দায়িত্ব পালন করছেন আলবারো সেরবেরা এবং সভাপতির দায়িত্ব পালন করছেন মানুয়েল বিস্কাইনো। স্পেনীয় গোলরক্ষক আলবের্তো সিফুয়েন্তেস এই ক্লাবের অধিনায়কের দায়িত্ব পালন করছেন।
এহছানে এলাহী
এহছানে এলাহী বাংলাদেশ সিভিল সার্ভিসের একজন কর্মকর্তা। তিনি ভূমি সংস্কার বোর্ডের চেয়ারম্যান (সচিব) ছিলেন। বর্তমানে তিনি শ্রম ও কর্মসংস্থান মন্ত্রণালয়ে সচিব হিসেবে দায়িত্ব পালন করছেন।
প্রাথমিক জীবন
এলাহী সিলেট জেলার কানাইঘাট উপজেলায় জন্মগ্রহণ করেন। তিনি ঢাকা বিশ্ববিদ্যালয়ের পদার্থবিজ্ঞান বিভাগ থেকে ১৯৮৫ সালে বিএসসি (সম্মান) ও ১৯৮৬ সালে এমএসসি ডিগ্রি লাভ করেন। পরবর্তীকালে তিনি লন্ডন বিশ্ববিদ্যালয়ের অধীনে এমএস (পিএইচ) ডিগ্রি অর্জন করেন। এছাড়া দেশে ও বিদেশে তিনি বিভিন্ন প্রশিক্ষণ গ্রহণ করেছেন।
রনওয়েন উইলিয়ামস
রনওয়েন হেডেন উইলিয়ামস (Ronwen Williams; জন্ম: ২১ জানুয়ারি ১৯৯২; রনওয়েন উইলিয়ামস নামে সুপরিচিত) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব সুপারস্পোর্ট ইউনাইটেড এবং দক্ষিণ আফ্রিকা অনূর্ধ্ব-২৩ দলের হয়ে গোলরক্ষক হিসেবে খেলেন।
২০১৪ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি ১৯ ম্যাচে অংশগ্রহণ করেছেন। তিনি দক্ষিণ আফ্রিকার হয়ে ২০১৯ আফ্রিকা কাপ অব নেশন্সে অংশগ্রহণ করেছেন। এছাড়াও ২০২১ সালে, উইলিয়ামস দক্ষিণ আফ্রিকা অনূর্ধ্ব-২৩ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। দলগতভাবে, উইলিয়ামস এপর্যন্ত ৩টি শিরোপা জয়লাভ করেছেন, যার সবগুলো সুপারস্পোর্ট ইউনাইটেডের হয়ে জয়লাভ করেছেন।
প্রারম্ভিক জীবন
রনওয়েন হেডেন উইলিয়ামস ১৯৯২ সালের ২১শে জানুয়ারি তারিখে দক্ষিণ আফ্রিকার পোর্ট এলিজাবেথে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
উইলিয়ামস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।
উইনস্টন ডেভিস
উইনস্টন ওয়াল্টার ডেভিস (Winston Davis; জন্ম: ১৮ সেপ্টেম্বর, ১৯৫৮) কিংস্টনের সায়ন হিল এলাকায় জন্মগ্রহণকারী ওয়েস্ট ইন্ডিজের সাবেক আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ফাস্ট বোলার হিসেবে ভূমিকা রাখেন। এছাড়াও, ডানহাতে ব্যাটিংয়ে পারদর্শীতা দেখান তিনি। ঘরোয়া প্রথম-শ্রেণীর ক্রিকেটে উইনওয়ার্ড আইল্যান্ডের প্রতিনিধিত্ব করেন ‘ডেভো’ ডাকনামে পরিচিত উইনস্টন ডেভিস।
প্রারম্ভিক জীবন
আগস্ট, ১৯৭৬ সালে পোর্ট অব স্পেনে যুবদের ক্রিকেটে অন্যতম সদস্যরূপে ইংল্যান্ড দলের বিপক্ষে প্রথমবারের মতো অংশ নেন। প্রথম ইনিংসে ডেভিড গাওয়ার, মাইক গ্যাটিং, পল ডাউনটনের উইকেটসহ ৪/৩৫ লাভ করেন তিনি। ১৯৭৮ সালে ইংল্যান্ড সফরে যান। ১৯৭৯-৮০ মৌসুমে সেন্ট জোন্সে লি ওয়ার্ড আইল্যান্ডের বিপক্ষে প্রথম-শ্রেণীর ক্রিকেটে অভিষেক ঘটে তার।
খেলোয়াড়ী জীবন
১৯৮২-৮৩ মৌসুমে ভারতের বিপক্ষে টেস্ট ও একদিনের আন্তর্জাতিকে অভিষিক্ত হন। টেস্টে মহিন্দর অমরনাথ তার প্রথম উইকেট শিকারে পরিণত হয়েছিলেন। ১৯৮৩ সালের ক্রিকেট বিশ্বকাপে গ্রুপ-পর্বের দ্বিতীয় খেলায় ৭/৫১ লাভ করেন। লিডসে অস্ট্রেলিয়ার বিপক্ষে অনুষ্ঠিত তার ঐ বোলিং পরিসংখ্যান একদিনের আন্তর্জাতিকে বিশ্বরেকর্ডের সম্মাননা লাভ করেছিল। বলাবাহুল্য, ঐ খেলায় তার দল জয় পেয়েছিল। কিন্তু অন্য চারটি খেলায় কেবলমাত্র আরেকটি উইকেট পেয়েছিলেন তিনি। সেমি-ফাইনাল ও ফাইনালে ম্যালকম মার্শাল, জোয়েল গার্নার, মাইকেল হোল্ডিং ও অ্যান্ডি রবার্টসের ন্যায় পেস বোলার থাকায় তাকে অংশগ্রহণ করা থেকে বিরত রাখা হয়।
পেট্রোরাসায়নিক
পেট্রোরাসায়নিক বা পেট্রোকেমিক্যাল হচ্ছে পেট্রোলিয়াম থেকে উৎপন্ন রাসায়নিক পদার্থ। অবশ্য কিছু কিছু পেট্রোরাসায়নিক পদার্থ পেট্রোলিয়ামের পাশাপাশি জীবাশ্ম জ্বালানী যেমন কয়লা, প্রাকৃতিক গ্যাস এবং নবায়ন যোগ্য উৎস যেমন শস্যদানা ও আখ থেকেও পাওয়া যায়।
নামকরণ এবং শ্রেণী বিভাগ
পেট্রোরাসায়নিকের পূর্ব পদ পেট্রো হচ্ছে পেট্রোলিয়ামের সংক্ষিপ্ত রূপ। প্রাচীন গ্রিক ভাষায় পেট্রো অর্থ রক বা পাথর এবং অলিয়াম অর্থ তেল বা অয়েল। শব্দগতভাবে পেট্রোরসায়নের ইংরেজি হওয়া উচিত "'অলিওকেমিক্যাল"'। কিন্তু উদ্ভিদ এবং প্রানীজ চর্বি থেকে উৎপন্ন রাসায়নিক সমূহকে অলিওকেমিক্যাল বলা হয়।
পেট্রোরসায়নের প্রধান দুটি শ্রেণী হচ্ছে অলেফিনস (ইথিলিন ও প্রোপিলিন) এবং অ্যারোমেটিকস (বেনজিন, টলুইন ও জাইলিন সমানু)। তেল শোধনাগারে পেট্রোলিয়ামের "'ফ্লুইড ক্যাটালাইটিক ক্রাকিং"' এর দ্বারা অলেফিন এবং এরোমেটিক পদার্থগুলো তৈরী হয়।  রাসায়নিক কারখানাগুলোতে তরল প্রাকৃতিক গ্যাস যেমন  ইথেন ও প্রোপেনের বাষ্পীয় ভাঙন দ্বারা অলেফিনস তৈরী করা হয়।  ন্যাপথার ক্যাটালাইটিক পুনর্বিন্যাস দ্বারা এরোমেটিকস উৎপন্ন হয়।   দ্রাবক, ডিটারজেন্টস, আঠা প্রভৃতি নির্মাণের একক হিসেবে এরোমেটিকগুলো কাজ করে।  পলিমার এবং অলিগোমারের ভিত্তিমূল হচ্ছে অলিফিন। প্লাস্টিক, রেজিন, ফাইবার, লুব্রিক্যান্টস,জেল, ইলাস্টোমার ইত্যাদি তৈরীতে পলিমার ব্যবহৃত হয়।
রাসায়নিক গঠনের উপর ভিত্তি করে প্রাথমিক পেট্রোরাসায়নিকসমূহকে তিন ভাগে ভাগ করা হয়:
উৎস
পেট্রোরাসায়নিক উৎপাদনে ব্যবহৃত হাইড্রোবার্বন উৎসসমূহ:
পেট্রোরাসায়নিক তৈরীতে মিথেন এবং BTX সরাসরি কাঁচামাল হিসেবে ব্যবহার করা হয়।
উল্লেখযোগ্য পেট্রোরাসায়নিক এবং তাদের জাতকসমূহ
পেট্রোরাসায়নিকের তালিকা সুবিশাল। নিচে বাণিজ্যিকভাবে গুরুত্বপূর্ণ পেট্রোরাসায়নিক এবং তাদের জাতকসমূহের একটি তালিকা:
মুসা দেম্বেলে
মুসা দেম্বেলে (জন্ম মুসা সিদি ইয়াইয়া দেম্বেলে; ১৬ জুলাই ১৯৮৭) হলেন একজন বেলজীয় পেশাদার ফুটবলার, যিনি প্রিমিয়ার লিগের ক্লাব টটেনহ্যাম হটস্পার এবং বেলজিয়াম জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড়। তিনি টটেনহ্যাম হটস্পারের হয়ে এপর্যন্ত প্রায় ১৫০-এর অধিক ম্যাচ খেলেছেন। তিনি ইউরোপের অন্যতম সেরা বক্স-টু-বক্স মধ্যমাঠের খেলোয়াড় হিসেবে পরিগণিত হন। তার ড্রিবলিং দক্ষতা এবং বল দখলের দক্ষয়া সকলের নজর কাড়ে।
দেম্বেলে বেলজীয় প্রো লিগের ক্লাব জার্মিনাল বিয়ারস্কটের হয়ে খেলার মাধ্যমে তার ক্যারিয়ার শুরু করেন। অতঃপর তিনি নেদারল্যান্ডের এরেডিভিসির ক্লাব উইলেম ২ এবং এজেডের হয়ে খেলেছেন। পরবর্তীতে ২০০৯ সালে, তিনি লিগ ট্রফি এবং ইয়োহান ক্রুইফ শিল্ড জয়লাভ করেন। অতঃপর ২০১০ সালে তিনি প্রিমিয়ার লিগের ক্লাব ফুলহ্যামে যোগদান করেন। এবং পরবর্তীতে ২০১২ সালের আগস্ট মাসে, ১৫ মিলিয়ন ইউরোর বিনিময়ে তিনি টটেনহ্যাম হটস্পারের সাথে একটি চুক্তি স্বাক্ষর করেন। ২০১২ সালে, দ্য গার্ডিয়ান দ্বারা প্রকাশিত "বর্তমানের সেরা ১০০ ফুটবলার"-এর তালিকায় তিনি ৯১তম স্থান দখল করেন।
কাদ্ধো বিমানবন্দর
কাদ্ধো বিমানবন্দর (ކައްދޫ އެއަރޕޯޓް) মালদ্বীপের লামু প্রবালপ্রাচীরে কাদ্ধো দ্বীপে অবস্থিত একটি অভ্যন্তরীণ বিমানবন্দর। বিমানবন্দরটি ফোনাদ্ধোর  উত্তরপূর্বকোণে অবস্থিত।
ইতিহাস
প্রকল্পটির প্রাথমিক পরিকল্পনা থেকেই রাষ্ট্রপতি মামুন আবদুল গায়ুমের উদ্যোগে শুরু হওয়া উন্নয়ন কর্মসূচির মধ্যে ছিল। প্রকল্পটি বাণিজ্য ও শিল্পমন্ত্রী-সহ-প্রতিরক্ষা ও জাতীয় সুরক্ষা উপমন্ত্রী ইলিয়াস ইব্রাহিম তত্ত্বাবধান করেন।
প্রকল্পটি বাস্তবায়নে সক্রিয় ভূমিকার জন্য ফার্স্ট লেফটেন্যান্ট কায়রু টট্টু মানিকু বিশেষভাবে উল্লেখযোগ্য। তেমনিভাবে, জনাব কুন'দি আলী সেলিম; সিভিল এভিয়েশন অথরিটির সিনিয়র রক্ষণাবেক্ষণ প্রযুক্তিবিদ জনাব আহমেদ মাহরিন; মেজর শওকত ইব্রাহিম; লেফটেন্যান্ট আহমেদ জহির; ল্যান্স কর্পোরাল জসিম আহমেদ এবং জনাব রণভিক্কা আদম মানিকু (পরবর্তীতে জাতীয় সুরক্ষা পরিষেবার স্টাফ সার্জেন্ট) সহ সকলেই উল্লেখযোগ্য অবদান রেখেছেন। প্রকল্পের প্রাথমিক পর্যায়ে প্রতিরক্ষা ও জাতীয় সুরক্ষা মন্ত্রণালয় এবং রাজ্য ট্রেডিং অর্গানাইজেশন মূল্যবান সহায়তা করেছে।
রানওয়ের জন্য খনন কাজ শুরু হয় ১৯৮২ সালের ১১ জানুয়ারি এবং রানওয়ের শেষ স্তরটি ১৯৮৬ সালের ৬ এপ্রিল সম্পন্ন হয়।
প্রকল্পটি স্থানীয় দক্ষতার সাহায্যে পুরোপুরি বাস্তবায়ন করা হয়েছে এবং যদিও এটি এককভাবে সরকারের বাজেটের আওতায় নেওয়া হয়েছিল, তবে বাইরে থেকে অতিরিক্ত আর্থিক সহায়তাও পেয়েছিল, বিশেষকরে জাতিসংঘের উন্নয়ন কর্মসূচি (ইউএনডিপি), আন্তর্জাতিক বেসামরিক বিমান পরিবহন সংস্থা (আইসিএও) এবং পেট্রোলিয়াম রফতানিকারক দেশগুলির তহবিল (ওপেক তহবিল) সংস্থার কাছ থেকে। রাষ্ট্রপতি মামুন আবদুল গায়ুম এই বিমানবন্দরটি উদ্বোধন করেন। কাদ্ধো বিমানবন্দরে রানওয়ের পরিমাপ ৭৬২ মিটার দীর্ঘ এবং ৩০ মিটার প্রশস্ত।
১৯৭৮ সালে মালদ্বীপের রাষ্ট্রপতি মামুন আবদুল গায়ুম যখন দায়িত্ব গ্রহণ করেছিলেন, তখন দেশের বেশ কয়েকটি চূড়ান্ত সমস্যার মধ্যে মালে ও দূরবর্তী দ্বীপপুঞ্জের মধ্যে যাতায়াতে সমস্যা এবং বিদেশী মাছ ধরার জাহাজ অবৈধভাবে মালদ্বীপের আঞ্চলিক জলে প্রবেশের কারণে মালদ্বীপের মৎস শিল্পে বিরূপ প্রভাব পড়ে ছিল।
পূর্বোক্ত সমস্যাগুলি সমাধানের পদক্ষেপ হিসাবে সরকার মালে এবং আরও চারটি গুরুত্বপূর্ণ অঞ্চলের মধ্যে বিমান যোগাযোগ স্থাপনের সিদ্ধান্ত নেয়।
কাদ্ধো হ'ল প্রায় বৃহদাকার একটি দ্বীপ যা মালে এবং গান বিমানবন্দরের মধ্যবর্তী স্থানে অবস্থিত।
সু্যোগ-সুবিধা
এই বিমানবন্দরটি সমুদ্রপৃষ্ঠ থেকে প্রায় ৪ ফুট (১.২ মি) উঁচুতে অবস্থিত। এটির একটি বিটুমিনাস রানওয়ে (০৩/২১) রয়েছে, যার পরিমাপ ১,২২০ মিটার × ৩০ মিটার (৪,০০৩ ফুট × ৯৮ ফুট)। বিমানবন্দর অ্যাপ্রোন ১০৫ মিটার × ২২ মিটার। সংক্ষিপ্ত টেক অফ এবং অবতরণ বিমান যার সর্বাধিক ওজন ৭৫০০ কেজি এর মধ্যে সীমাবদ্ধ।
মিউনিখ ফ্রাউনখিয়ের্কে
স্থানীয় উচ্চতার সীমার কারণে গির্জার টাওয়ারসমূহ ব্যাপকভাবে দৃশ্যমান। নগর প্রশাসনের নির্দেশ অনুযায়ী শহরের কেন্দ্রে ৯৯ মিটারের বেশি উচ্চতার ভবন নির্মাণ করা যায় না। ২০০৪ সালের নভেম্বর থেকে এই নিষেধাজ্ঞা আরো বৃদ্ধি করা হয়েছে। দক্ষিণ টাওয়ারটি সাধারণত উপরে উঠার জন্য খোলা থাকে। এখান থেকে মিউনিখ ও নিকটস্থ আল্পসের দৃশ্য দেখতে পাওয়া যায়।
ইতিহাস
left|thumb|নুরেমবার্গ ক্রনিকলে মিউনিখের দৃশ্য, কেন্দ্রে ফ্রাউনখিয়ের্কে দৃশ্যমান left|thumb|ফ্রাউনখিয়ের্কের পুরনো ও নতুন ভূমি পরিকল্পনা thumb|left|সন্ধায় ফ্রাউনখিয়ের্কের দৃশ্য
১২শ শতাব্দীতে শহরের প্রথম ধাপের দেয়ালের পাশে একটি রোমানস্ক স্থাপত্যের গির্জা নির্মিত হয়। ইতিপূর্বে এখানে শহরের একটি পেরিশ গির্জা ছিল। ১৫শ শতাব্দীতে পূর্বের ভবনের স্থলে বর্তমান গোথিক স্থাপত্যটি এখানে স্থান করে নেয়। ডিউক সিগিসমুন্ড ও মিউনিখের জনগণ এতে পৃষ্ঠপোষকতা করে।